
Ymateb i erthygl sy'n darparu tystiolaeth o wybodaeth a dealltwriaeth gadarn o themâu sy'n gysylltiedig ag addysgu'r Gymraeg yn y sector cyfrwng Saesneg.



Ymateb i erthygl sy'n darparu tystiolaeth o wybodaeth a dealltwriaeth gadarn o themâu sy'n gysylltiedig ag addysgu'r Gymraeg yn y sector cyfrwng Saesneg.
Mae’r erthygl ‘Cymraeg Ail Iaith yn ein cwricwlwm newydd’ Huw Lewis (2015) yn nodi nifer o argymhellion o adroddiad ‘Un Iaith i bawb’ Yr Athro Sioned Davies (2013) a’r argymhellion ‘Dyfodol Llwyddiannus’ Yr Athro Graham Donaldson (2015) o ran y problemau yn y cwricwlwm ar hyn o bryd ar ran y ddarpariaeth o’r addysg Gymraeg yn ysgolion Saesneg. Mae’r erthygl gan Lewis yn amlinellu'r problemau sydd angen ei wella gan y cwricwlwm Cymraeg. Dywedir fod ‘angen mynd i’r afael ag ystod o heriau sylweddol mewn perthynas af addysgu a dysgu Cymraeg fel ail iaith yng Nghymru’ Lewis (2015), mae hyn yn cydnabod fod gan Gymru daith hir o’u blaen er mwyn datrys y broblem a fydd yn y pendraw o fudd i bawb.
Dengys yr erthygl nad yw dysgwyr Cymraeg ail iaith yn datblygu’r hyder sydd ei hangen i siarad yr iaith yn barhaus ac allan o’r dosbarthau ysgol. Nodir yr erthygl bod ‘Gormod o lawer o bobl ifanc yn gadael yr ysgol heb y sgiliau Cymraeg effeithiol sydd eu hangen arnynt ar gyfer y byd gwaith’ Lewis (2015) bu'r Athro Davies yn dangos cydnabyddiaeth i hyn gan bwysleisio'r angen i ‘datblygu gweithlu dwyieithog at y dyfodol’ (tud. 1, 2013) . Mae’r athro Donaldson a’r athro Davies yn canu o’r un llyfr emynau ar yr argymhelliad hwn gan yr Athro Donaldson pwysleisio  ‘Dylai Llywodraeth Cymru ail-alinio cymwysterau iaith Gymraeg yn 16 oed â’r pwyslais arfaethedig ar siarad a gwrando a defnyddio’r iaith yn y gweithle.’ (tud. 115, 2015). Mae gan Donaldson argymhellion sydd yn cynnwys gwneud y Gymraeg yn bwnc gorfodol  i’r plant a phobl ifanc hyd at 16 oed, cred dylid gwneud hyn trwy ganolbwyntio o’r newydd ac i greu'r iaith Gymraeg yn bennaf fel ffordd o gyfathrebu.
Yn ôl nodyn briffio ar yr iaith Gymraeg o fewn cynlluniau prentisiaethau ‘Mae defnyddio’r Gymraeg yn y gweithle yn ffordd o wella hyder siaradwyr Cymraeg, o godi statws yr iaith, a’i normaleiddio fel iaith bob dydd’ (Comisiynydd y Gymraeg 2017). Mae’r nodyn briffio yn son am sut mae’r iaith Gymraeg yn elfen bwysig iawn i ddatgan galw am sgiliau Cymraeg o fewn y gweithle gan nodi fod ‘prentisiaid sydd â sgiliau Cymraeg o fudd i’r economi’.
Pwysleisia Lewis (2015) am yr angen i ‘canolbwyntio ar lafar a deall iaith lafar’ yn ei erthygl ac fel y pwysleisir yn y cwricwlwm newydd fe fydd y chwe Maes Dysgu a Phrofiadau Newydd yn canolbwyntio ar Lythrennedd a Chyfathrebu, sef ieithoedd, bydd yn y pendraw yn datblygu’r sgiliau Cymraeg y plant. Adleisia Lewis (2015) argymhelliad yr Athro Davies (2013) sef y dylid pob un o’r meysydd rhain cynnwys ‘lle’n briodol, dimensiwn Cymreig a phersbectif rhyngwladol’.
Dengys ymchwil Davies (2013) o gyfres o grwpiau ffocws a gynhaliwyd gyda rhieni ei bod yn disgwyl erbyn iddynt adael ysgol i’w phlant medru cynnal sgyrsiau sylfaenol yn Gymraeg, nododd y mwyafrif eu bod yn disgwyl i’w plant allu cynnal sgyrsiau sylfaenol yn Gymraeg erbyn iddynt adael yr ysgol. Yn ôl ymchwil Davies (2013) nad yw’r disgyblion yn medru defnyddio’r sgiliau o gyfathrebu yn y Gymraeg er bod y cwricwlwm cyfredol yn rhoi’r gallu iddynt hwy. Nodir yn y Cwricwlwm Cymreig (2015) ‘Dylid rhoi cyfleoedd i blant i brofi ystod o ysgogiadau gan gynnwys: rhigymau, hwiangerddi, caneuon, storïau a cherdd syml’, bu hyn yn medru rhoi fwy o gefnogaeth i wella ei sgiliau llafar.

Siarter iaith yw un o’r cynlluniau mae nifer o ysgolion ail iaith yn ei ddefnyddio. Ar ei wefan nodwyd bod y Siarter Iaith nid yn unig i blant ond i bob aelod o’r gymuned yr ysgol gan gynnwys rhieni, Llywodraethwyr a’r gymuned leol gyfan. Mae’r cynllun hon yn rhoi pwyslais clir y dylid plant sy’n dysgu Cymraeg fel ail iaith rhoi fwy o ddefnydd i’r Gymraeg allan o’r dosbarth gan roi’r cyngor a help sydd ei angen iddynt hwy gyflawni hyn.
Un thema sy’n cael ei chodi yn erthygl Lewis (2015) sydd hefyd yn un o argymhellion Yr Athro Davies yw dylid dangos pwysigrwydd diwylliant Cymru I’r disgyblion a'i alluogi i ddangos dealltwriaeth dda o fywyd diwylliannol Cymru. Yn ôl Davies (tud. 2, 2013) ‘Mae dyfodol y Gymraeg a’r diwylliant Cymraeg yn llwyr ddibynnol ar drosglwyddo’r iaith i’n pobl ifainc’. Cred yr Athro Davies y dylid nid yn unig dysgu’r iaith i’r plant a phobl ifanc ond dysgu'r cefndir tu ôl i ddiwylliant Cymru gan sicrhau ei fod yn ei ddeall er mwyn rhoi’r persbectif cyfan iddynt hwy ar yr iaith Gymraeg. Mae’r Athro Donaldson yn credu yn gryf yn hyn hefyd gan nodi:
Mae’r manteision diwylliannol, gwybyddol ac ymarferol o ddysgu Cymraeg fel iaith fyw yn cynnig dadl gref o blaid ei chynnwys yn elfen orfodol yn y cwricwlwm ysgol. Ceir dadlau mawr a brwd ynghylch y ffactorau sy’n ffurfio ac yn cadw hunaniaeth ddiwylliannol ond derbynnir yn gyffredinol fod iaith o bwysigrwydd hanfodol yn y broses honno’.
Mae Ysgol Plascrug, Aberystwyth yn arfer da o ysgol Gymraeg ail iaith wrth ddefnyddio amryw o wahanol o weithgareddau diwylliannol Gymraeg:
Mae’r ysgol yn darparu gweithgareddau dysgu ar gyfer disgyblion yn rheolaidd sy’n adlewyrchu a dathlu eu tarddiad diwylliannol, ieithyddol ac ethnig amrywiol.  Mae ethos Cymreig cryf a ymgorfforir yn drylwyr yn bodoli ar draws yr ysgol.  Mae arddangosfeydd ysgogol yn dathlu cyflawniadau niferus y disgyblion yng Nghymru, fel eu llwyddiannau parhaus yn Eisteddfod Genedlaethol yr Urdd. Estyn (tud. 7, 2018) 
Mae Ysgol Plascrug gyda safonau Cymraeg ail iaith ragorol yn adroddiad Estyn (2018) er mai ‘ond 5% sydd yn siarad Cymraeg adref’. Yn ôl yr adroddiad nodwyd fod yr ysgol yn cymryd rhan yn nifer o gystadlaethau yn yr Eisteddfod ac yn cael nifer o lwyddiannau pob blwyddyn. Pwysleisir hyn fod Ysgol Plascrug ar y ffordd ymlaen gan ddangos fod yr arfer yma o ddefnyddio diwylliant Cymru wedi helpu ei safonau o’r iaith Gymraeg.
[bookmark: _GoBack]Pwysleisia'r erthygl am yr angen ‘bod gan ein proffesiwn addysgu sgiliau gwell.’(Lewis 2015), awgrymir nad oes gan yr athrawon sy’n dysgu Cymraeg ail iaith digon o hyder i ymateb i’r gofynion o’r cwricwlwm, noda Davies (2013) nad oes nifer o athrawon gyda digon o hyder i ddysgu o’r cwricwlwm. Awgrymir Lewis (2015) dylid fod yna mwy o ‘consortia rhanbarthol ac awdurdodau lleol i hybu’r cwrs cymhwysol i athrawon Cymraeg, disgyblion a rhieni, yn enwedig mewn ysgolion lle mae cyrhaeddiad mewn Cymraeg ail iaith yn isel.’ Amlyga Davies yr angen y dylid parhau i roi cefnogaeth i’r ysgolion o hyd gan wneud consortia rhanbarthol. Dengys ymchwil Davies (2013) fod yr hyn wedi ei gweithio o fewn ysgol Cymraeg ail iaith yng Nghymru sef ysgol Plascrug gydag Estyn yn nodi:
Mae safonau mewn Cymraeg ail iaith yn Ysgol Gynradd Gymunedol Plascrug, Ceredigion, yn rhagorol, er bod llai nag 1% o’r disgyblion yn dod o gartrefi lle mae’r Gymraeg yn brif iaith. Mae’r ysgol yn rhoi blaenoriaeth uchel i baratoi disgyblion i ddod yn rhan o gymdeithas ddwyieithog sy’n hyrwyddo’r defnydd o Gymraeg yn gryf. Mae llawer o’r staff wedi elwa ar ystod o gyrsiau a dosbarthiadau sydd wedi helpu iddynt wella eu medrau dwyieithog ac addysgu’n fwy effeithiol trwy gyfrwng y Gymraeg. Estyn, (dim dyddiad).
Gweler hyn fod y math yma o argymhellion wedi ei weithio o fewn ysgol Cymraeg ail iaith ac mae ei safonau iaith Gymraeg yn rhagorol gyda help o hyn.

I gloi, mae yn amlwg iawn fod yna waith i wella a datblygu'r ffordd bu ysgolion cyfrwng Saesneg yn dysgu’r Gymraeg fel ail Iaith yng Nghymru. Dylid yr ysgolion nid yn unig ganolbwyntio ar y sgiliau yn y dosbarth ond gwellhad yn ddarpariaeth y Gymraeg yn gymdeithasol. Yn amlwg mae nifer o argymhellion mae’r Athro Davies (2013) a’r Athro Donaldson (2015) wedi gweithio i ysgol ail iaith Gymraeg fel Plascrug sydd wedi derbyn safonau rhagorol wrth Estyn.

